Filmen utspiller seg under den andre verdenskrig og tar for seg rasekonfliktene i de amerikanske militærstyrkene. Fort Neal er en militærbase i Louisiana der fargede soldater blir sendt for å spille baseball mot andre styrker. Da den fargede soldaten Walker blir myrdet ved basen, blir den fargede militæradvokaten Kaptein Davenport (Rollins Jr.) sendt dit for å etterforske saken. Davenport mistenker raskt et par hvite menn for å stå bak drapet på Walker. Men etterhvert som han etterforsker saken blir det tydeligere og tydeligere at svært mange ved basen, uansett hudfarge, hadde gode grunner til å ta livet av Walker.